
Par termiņa pagarināšanu viedokļa sniegšanai Saeimai
   Ministru kabinets 2023. gada 13. februārī ir saņēmis Saeimas Publisko izdevumu un revīzijas komisijas (turpmāk – Komisija) vēstuli Nr. 142.1.9/12-2-14/23 par kartelī iesaistīto uzņēmumu iepirkumu līgumu izbeigšanas tiesiskajām sekām, riskiem un zaudējumu atlīdzināšanas iespējām valsts interesēs (turpmāk – vēstule). Komisija vēstulē aicina Ministru kabinetu līdz 2023. gada 15. martam iesniegt Komisijai izvērtējumu par kartelī iesaistīto uzņēmumu iepirkumu līgumu izbeigšanas tiesiskajām sekām, riskiem un zaudējumu atlīdzināšanas iespējām valsts interesēs. Savukārt 2023. gada 16. martā Ministru kabinets ir saņēmis Komisijas vēstuli Nr. 142.1.9/12-6-14/23 ar lūgumu sniegt informāciju par atbildes sniegšanas kavēšanās iemesliem un paredzamo atbildes sagatavošanas termiņu (turpmāk – atkārtotā vēstule).
   Ministru kabinets ir izskatījis Komisijas vēstuli un atkārtoto vēstuli un informē, ka atbildes vēstule tiks iesniegta divu nedēļu laikā.

